OpenLLM-France/wikimedia huggingface dataset:
# The Doom Generation

The Doom Generation a zo ur film bet sevenet gant Gregg Araki. Deuet eo er-maez e 1995 hag ennañ e c'hoari Rose McGowan, James Duval ha Johnathon Schaech. Eil lodenn un deiroberenn anvet the Teenage Apocalypse Trilogy eo. En e raok emañ Totally Fucked Up ha war e lerc'h Nowhere. Film kentañ Araki ma kont troioù-kaer arallreizhidi eo, sed perak e c'haller lenn "A Heterosexual Movie by Gregg Araki" e penn-kentañ ar film. Ouzhpenn an tri aktor pennañ e c'haller gwelout tud brudet evel Parker Posey, Heidi Fleiss, Christopher Knight, Margaret Cho, Perry Farrell, Amanda Bearse ha Nicky Katt er film. Stank eo implij ar sifr 666 er film.

## Istor

Daou grennard, Jordan White (Duval) hag Amy Blue (McGowan) a gej ouzh Xavier Red (Schaech) goude kuitaat un davarn. Chom a reont a-sav en ur stal ha dre zegouezh e lazh X perc'henn ar stal. Divizout a ra neuze an tri haroz mont da guzhat en ur motel. E-keit ha m'o deus Jordan hag Amy un darempred-korf er sal-dour e sell X ouzh ar c'heleier er skinwel ma tesk he deus gwreg perc'henn ar stal lazhet he bugel a-raok en em lazhañ. Beajiñ a ra an triad er Stadoù-Unanet, ha tostoc'h-tostañ en em sant an daou baotr. War o lerc'h e red a bep seurt tud : re' zo a lavar int mignoned da Amy re all a zroukvesk anezhi gant merc'hedall. E dibenn ar film ez eo taget an triad gant ur strollad yaouankizoù neveznazi.

## Degemer

A bept seurt a voe pa zeuas The Doom Generation er-maez. Peurliesañ e voe keñveriet gant Natural Born Killers. E lec'hienn Rotten Tomatoes e tap ar film 50% a alioù mat Roger Ebert ne roas steredenn ebet d'ar film..

## Notennoù

* ↑ The Doom Generation - Box Office Mojo
* ↑ http://www.rottentomatoes.com/m/doom_generation/ Tomatometer for The Doom Generation, Rotten Tomatoes
* ↑ The Doom Generation :: rogerebert.com :: Reviews, https://web.archive.org/web/20121003023342/http://rogerebert.suntimes.com/apps/pbcs.dll/article?AID=%2F19951110%2FREVIEWS%2F511100301%2F1023 |date=1995-11-12

## Liamm diavaez

* Sonerezh ar film e lec'hienn discogs
# The Doors (albom)

The Doors eo kentañ albom ar strollad The Doors e 1967.
# Volked

Ar Volked, Volcae (/ˈwɔlkaj/) e latin, a oa ur bobl kelt — pe gentoc'h ur c'hevredad pobloù — en Europa an IIIvet kantved kent JK.

## Menegoù

Kentañ meneg anezhe a oa e 69 kent JK gant Cicero en e brezegenn Pro Fonteio war un dro gant an Allobroged. Titus Livius ivez a reas meneg anezho en e Ab urbe condita, ma lavar e tegouezhas Hannibal gante en daou du d'ar Ron, e Galia, e 218 kent JK.

### Volcae Arecomisci

Ar Volcae Arecomisci a oa o chom e tolead Nemasus, hag an Hérault eo a servije da vevenn etre int hag ar Volcae Tectosagii.

### Volcae Tectosagii

Ar Volcae Tectosagii a oa ur skourr eus ar Volcae a dremenas dre Vakedonia da vont da Azia Vihanañ war-dro 270 kent JK. Trec'h e voent war ar C'hresianed en Emgann an Termopliloù e 279 kent JK.
Hervez Strabon e teue ar Volcae Tectosagii eus an tolead m'emañ Toloza, en Okitania.
Hervez Julius Caesar, diwar Eratosthenes, edo ar Volcae Tectosagii o chom er goadeg herkinian, ha dont a raent eus Gallia Narbonensis. Hiriv e kreder e teuent eus kreisteiz Germania, hag eno eo en em gavjont gant ar C'hermaned. Diwar an eskemmoù etre Germaned ha Volked e teufe ar ger germanek Walh, diwar anv ar Volked, roet d'an dud a gomze ur yezh keltiek, ha diwezhatoc'h, ur yezh romanek.

## Pennadoù kar

* Galated
* Tektosaged
* pobloù Galia
* Walh

## Levrlennadur

* Venceslas Kruta, Les Celtes : Histoire et dictionnaire, Robert Laffont, Pariz, 2000, (ISBN 978-2221056905)

## Liammoù diavaez

* Celtes : Belges, Boïens, Rèmes, Volques, diskouezadeg e Musée royal de Mariemont.
* (en) Ar pobloù kelt e Galia roman

## Notennoù

* ↑ (la) « […] vos Volcarum atque Allobrogum testimoniis non credere timetis? », Cicero, Pro Fonteio, 26
* ↑ (la) « Hannibal ceteris metu aut pretio pacatis iam in Volcarum peruenerat agrum, gentis ualidae. Colunt autem circa utramque ripam Rhodani » Titus Livius, Ab Urbe Condita, XXI, 26.
* ↑ (de) Eduard Norden, Die germanische Urgeschichte in Tacitus Germania, B. G. Teubner, Leipzig, 1922, pp. 359
# Volga

Volga (rusianeg : Волга, e tatar : İdel) a zo ur stêr e Rusia, 3 530 km dezhi ; hirañ stêr Europa eo.

## Deskrivadenn Douaroniezhel

Stêr brasañ ar c'hevandir European eo. Tapout a ra e eien d'un uhelez a 228 m hag em teurel a ra e Mor Kaspia d'un uhelez a 128 m. Spisverk pennañ a stêr-se a zo neuze e treuzfe ur blaenen plaen tre. En abeg da-se ez eo ledan ha diresis e ziazad doureier en dialaez pe uhelloc'h war ar bre. Ur stur norzh-su zo ganti. Adster pennañ ar Volga zo ar C'h/Kama. Lusk dourioù ar C'h/Kama a zo erc'h-kevandirel. Lusk dourioù ar Volga a ro erc'h-plaenenel, da lâret eo emañ an dourioù en o izelañ etre miz Eost ha miz Meurzh hag an dourioù en o uhelañ e miz Mae-Mezheven.

## An impllijoù graet gant mab-den

Implijet eo ar stêr evit krouiñ tredan gant stankelloù, evit dourañ pe gwaziañ douaroù hag ivez evit gellout bageal. Lusk ar stêr (erc'h-plaennel) a zo dedennus neuze da implijout dre m'emañ kreizennet ar dourioù uhel war ur maread strizh (2 viz). Staliet eo bet neuze a-hed ar Volga hag ar C'h/kama stankelloù a-benn krouiñ kibennoù pe lennoù gant ar pal mirout an dour. Nav gibenn a vez kavet war ar Volga ha tri all war ar C'h/kama, ar pezh a ra un hollad 21 000 km² a zouaroù beuzet. En diardraon pe izeloc'h war ar stêr eo sec'h an hin. Servij a ra neuze ar gibennoù da zourañ an douaroù-se evit al labour-douar. P'emañ an dourioù en o izelañ (etre Eost ha miz Meurh) e c'haller bageal warno memes-tra gant sikour ar lennoù-se.
# Volition

* Evit an heuliad c'hoarioù video Saints Row gwelet Saints Row.
* Evit an heuliad c'hoarioù video gwelet Red Faction.
Deep Silver Volition, LLC ofisiel Volition, Inc., berraet gant ar stumm Volition a zo un embregerezh produiñ c'hoarioù video krouet e 1996 e Champaign, Illinois, e Stadoù-Unanet Amerika. An embregerezh a zo bet krouet pa voe rannet Parallax Software (krouer an heuliad c'hoarioù Descent) e daou damm, Volition hag Outrage Entertainment, gant e penn Mike Kulas ha Matt Toschlog e miz Du 1996.
Anavezet eo ar studio evit bezañ bet savet heuliadoù c'hoarioù video o doa bet graet berzh bras evel Red Faction pe Saints Row. D'an 31 a viz Eost 2023 e oa divodet ar studio ha roet ar gwirioù war an oberennoù d'ar studio Plaion.

## Istor ar studio

Pa oa suj Volition.inc d'ar studio hag embanner Interplay Entertainment e oa bet savet an heuliad c'hoarioù FreeSpace. Un heuliad c'hoarioù doare drevezadur emgann en egor. Pa erruas Interplay d'an ampoent d'ar freuz-stal, Volition.Inc a oa bet prenet gant ar studio THQ e miz Gwengolo 2000. Abaoe, Volition.Inc en deus bet savet e-leizh a c'hoarioù brudet evel an heuliad Red Faction, an heuliad Summoner, The Punisher, hag an heuliad holl vrudet Saints Row.
Insane, a zo ur c'hoari sevenet gant harp Guillermo del Toro kemenet e 2010 hag a oa da vezañ embannet a oa bet nullet gant Volition.inc e 2012. Del Toro en deus bet embannet abaoe e kendalc'he al labour war ar c'hoari Insane met gant ur studio all chomet dianav betek-en.
Pa erruas THQ etrezek ar freuz-stal, e-leizh a embregerezhioù a oa dedennet gant lodennoù eus ar studio. Penn-rener Volition Inc., Dan Cermak a embannas e oa Warner Bros., Electronic Arts, Take-Two, Ubisoft, Deep Silver, kement hag ur strollad dianav a orin eus Chicago a oa deuet da welladenniñ ar studio nebeut sizhunvezhioù a-raok ma vefe roet lañs d'ar werzhadenn. Volition a oa bet prenet gant Koch Media evit 22.3 milion USD. an eil kinnig prenadenn a oa gant Ubisoft evit ur sammad a 5.4 milion USD.

## C'hoarioù savet

| Year | Title | Platform(s) | Platform(s) | Platform(s) | Platform(s) | Platform(s) | Platform(s) | Platform(s) | Platform(s) | Platform(s) | Platform(s) | Platform(s) |
| Year | Title | GameCube | OS X | Microsoft Windows | Linux | N-Gage | PlayStation 2 | PlayStation 3 | PlayStation 4 | Xbox | Xbox 360 | Xbox One |
| 1998 | FreeSpace: The Great War | | | | | | | | | | | |
| 1999 | FreeSpace 2 | | | | | | | | | | | |
| 2000 | Summoner | | | | | | | | | | | |
| 2001 | Red Faction | | | | | | | | | | | |
| 2002 | Summoner 2 | | | | | | | | | | | |
| 2002 | Red Faction II | | | | | | | | | | | |
| 2005 | The Punisher | | | | | | | | | | | |
| 2006 | Saints Row | | | | | | | | | | | |
| 2008 | Saints Row 2 | | | | | | | | | | | |
| 2009 | Red Faction: Guerrilla | | | | | | | | | | | |
| 2011 | Red Faction: Armageddon | | | | | | | | | | | |
| 2011 | Saints Row: The Third | | | | | | | | | | | |
| 2013 | Saints Row IV | | | | | | | | | | | |
| 2015 | Saints Row: Gat out of Hell | | | | | | | | | | | |
| 2017 | Agents of Mayhem | | | | | | | | | | | |
# Volkerinkhove

Volkerinkhove en izelvroeg, Volckerinckhove an anv ofisiel e galleg, zo ur gumun e Flandrez Frañs (departamant Norzh), er Westhoek.

## Emdroadur ar boblañs 1793-2007

* Mammennoù : Cassini hag EBSSA
# Volemys

Volemys :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Volemys |
| D'ar vevoniezh e tenn ar pennad-mañ. ||
Volemys zo ur genad e rummatadur ar bronneged, ennañ muenned a vev e reter Azia.

## Spesadoù

* Volemys millicens
* Volemys musseri
* Volemys clarkei (pe Microtus clarkei)
* Volemys kikuchii (pe Microtus kikuchii)
# Volgograd

Volgograd (Волгоград e rusianeg) a zo ur gêr eus Rusia ha kêr-benn velestradurel Oblast Volgograd. War ribl kôrnog ar Volga emañ. 983 893 den a oa o chom enni e 2008.

## Istor
### Anv ar gêr

Tsaritsyn e oa hec'h anv etre 1589 ha 1925, ha goude Stalingrad ("kêr Stalin") betek 1961 (e rusianeg Сталинград).

### Eil Brezel Bed

Tachenn Emgann Stalingrad e oa e-pad an Eil brezel bed.

## Gevellerezh

17 kêr a zo gevellet gant Volgograd :
* Coventry ( Bro-Saoz), Emglev Mignoniezh adalek 1943, gevellet en ur mod ofisiel e 1955
* Ostrava ( Tchekia) e 1948
* Dijon ( Bro-C'hall) e 1959, gevellerezh adlañset e 1999
* Kemi ( Finland), Emglev Mignoniezh adalek 1953, gevellet en ur mod ofisiel e 1959.
* Torino ( Italia) e 1961
* Liège (Wallonia, Belgia) e 1965, gevellerezh adlañset e 1999.
* Porzh-Said ( Egipt) e 1962
* Chennai ( India) e 1966
* Hiroshima ( Japan) e 1972
* Köln (Nordrhein-Westfalen, Alamagn) e 1988
* Chemnitz (Saks, Alamagn) e 1988
* Cleveland (Ohio, Stadoù-Unanet) e 1990
* Toronto (Ontario, Kanada) e 1991
* proviñs Jilin ( Sina) e 1994
* Chengdu (Sichuan, Sina) e 1998
* Kruševac ( Serbia) e 1999
* Rouse ( Bulgaria) e 2001
a vo kavet e Wikimedia Commons.
# Volin

Vsyevolod Mikhaylovitch Eichenbaum (Всеволод Михайлович Эйхенбаум) lesanvet Volin (Волин, 11 a viz Eost 1882, Novgorod-18 a viz Gwengolo 1945, Pariz)
Bet ganet en ur familh pinvidik e studias a ar gwir e Sant Petersbourg. Kemer a reas perzh en dispac'h e 1905 hag e savas ivez ur soviet e Sant Petersbourg. Harzet e voe gant ar polis, ha lakaet da heul en toull-bac'h. Dont a reas a-benn achap eus ar prizon ha mont da Vro-c'hall e 1907. Mont a reas e darempred eno gant diveliourien eus Rusia. Dont a reas ezel eus ar C'homite Oberiant Etrebroadel e 1913 ha stourm a-enep d'ar brezel. Voline a rankas terc'hel kuit a-nevez davet SUA ar wezh-mañ pa fellas d'ar gouarnamant gall e lakaat ivez en toull. Degemeret e voe neuze gant ar C'hevredad Unvaniezh ar Vicherourien a vro Rusia e SUA hag e Kanada. Kenderc'hel a reas da stourm en ur vrudañ ar gelaouenn Mouezh al Labour.
Kuitaat a reas ar gelaouenn da c'houlz emglev Brest-Litovsk. Mont a reas neuze da vBrobov e su Rusia, lec'h ma voe karget da gelenn d'ar bobl. Kemer perzh a reas d'ar pemdezieg Nabate (kloc'h-galv). Karget e voe ivez da sevel ur skrid evit prezegenn Koursk. Ret e voe dezhañ sevel ur sintezenn diveliel en dije gellet bezañ program eus pep tu diveliel Rusia. Rankout a reas kuitaat e labour abalamour d'ar volcheviked. Kejañ a reas ouzh Nestor Makhno, hag e voe lakaet e penn ar c'hevrad e karg eus sevenadur ha deskadurezh an Arme Emsavet. An arme a zilennas anezhañ e 1919 evel Prezidant Kuzul an Arme Emsavet. An Arme Ruz a harzas anezhañ en-dro c'hwec'h miz goude, ha lakaat a reas anezhañ etre daouarn an Tcheka. Dieubet e voe e 1920, a- drugarez d'un emglev etre Makhno hag ar volcheviked. Harzet e voe un eil gwezh d'ar 25 a viz Kerzu, da lâret eo un deiz a-raok ar c'hendalc'h diveliel, asambles gant tout an diveliourien o doa bet stourmet gant Makhno.
Prizoniet ha jahinet, e voe dieubet a-drugarez da glemm ar sindikalourien europat deuet da gemer perzh e kendalc'h Profintern. Rankout a reas neuze kuitaat Rusia da vat. Repu a gavas en Alamagn, lec'h ma kendalc'has da stourm gant an Unaniezh Vicherel Frank, a oa he sez e Berlin, hag e skrivas "Heskin a-enep d'an diveli e Rusia Soviedel". Treiñ a reas levr Pierre Archinoff ivez : "Istor an Emsav makhnovour" ha Krouiñ a reas ar sizhunieg rusek "ar micherour anarkour" Sebastien Faure a bedas anezhañ e Bro-c'hall evit kemer perzh er "c'helgeriadur anarkour". Pa darzhas ar brezel e oa o chom e Marsilia lec'h ma skrivas "an dispac'h Dianavez". Mervel a reas en ospital Laenneg abalamour d'an droug-skevent. Douaret eo bet e bered Père-Lachaise e Pariz.

## Liammoù diavaez

* Voline, La Révolution inconnue
# Vaiano

Vaiano zo ur gumun eus Italia e rannvro Toskana, e proviñs Prato.
# Vaipeieg

Ur yezh sinek-tibetek eus isskourr yezhoù koukiek-tchinek an norzh eo ar vaipeieg (vaip(h)ei pe bhaipei) komzet gant 21 000 den pe war-dro (1997) en Assam, su Manipour, Meghalaya ha Tripura en India.

## Gwelet ivez

* Yezhoù koukiek-tchinek-nagaek
* Yezhoù koukiek-tchinek
# Vahrn

Vahrn zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Vaie

Vaie zo ur gumun italian, e meurgêr Torino ha rannvro Piemonte.
# Vaglia (Italia)

Vaglia a zo ur gumun eus Italia e proviñs Firenze, e Toskana.
# Vaglio Serra

Vaglio Serra (Vaj e piemonteg) zo ur gumun en Italia e proviñs Asti hag e rannvro Piemonte.
# Vailate

Vailate a zo ur gumun eus Italia, e proviñs Cremona, e rannvro Lombardia.
# Vaglio Basilicata

Vaglio Basilicata a zo ur gumun en Italia e proviñs Potenza hag e rannvro Basilicata.
# Vaiano Cremasco

Vaiano Cremasco a zo ur gumun eus Italia, e proviñs Cremona, e rannvro Lombardia.
# Turkestan

Turkestan eo an anv a roer d’ur rannved bras e Kreiz Azia annnezet gant pobloù a gomz yezhoù turkek. Emañ ar rannved-se o’n em astenn etre Mor Kaspia er c’hornôg, plaenennoù Siberia en norzh, menezioù Altai ha dezerzh Gobi er reter, menezioù Himalaya, Pamir, Hindu Kush ha Kopet Dag er su.
Rannañ a reer Turkestan e div lodenn vras : Turkestan ar C'hornôg ha Turkestan ar Reter, dispartiet an eil diouzh eben gant menezioù Pamir ha Tian Shan. E lodenn ar c’hornôg emañ stadoù modern Turkmenistan, Ouzbekistan, Tadjikistan (ma komzer tadjikeg, ha n’eo ket ur yezh turkek), Kirgizstan, ha su Kazakstan ; hag e lodenn ar reter emañ rannvro emren Xinjiang, e Republik Pobl Sina. A-wechoù e komzer ivez eus Turkestan ar Su, pe Turkestan Afghan, evit ober meneg eus lodennoù hanternosañ Afghanistan.
Un orin persek zo d’ar ger "Turkestan" (ترکستان). N’eo ket bet biskoazh anv ur vro pe ur stad unvan. Graet e veze gant ar ger-se, gant tud Persia, d’ober anv eus al lec’hioù annezet gant pobladoù turkek, en norzh d’o bro. Kavell ar pobloù turk eo bet Turkestan hag alese ez ejont warzu ar c’hreisteiz hag ar c’hornôg da sevel an Impalaeriezh otoman. Kalz diwezhatoc’h e voe aloubet ar vro gant he amezeien vras, Rusia er gwalarn ha Sina er reter.
Goude an Dispac'h Rusian e voe savet ur Republik Sokialour Soviedel Emren e Turkestan ar C’hornôg, met e 1924 e voe rannet e meur a stadig emren : RSS Tadjikistan, RSS Turkmenistan, RSS Ouzbekistan, Oblast Emren Kara-Kirgizia hag Oblast Emren Karakalpak. Paouezet e voe d’ober gant ar ger Turkestan en URSS. E Sina e voe savet ur stad verrbad anvet Republik Turkestan ar Reter er bloavezhioù 1930 hag adarre er bloavezhioù 1940. Bremañ avat ne reer ket gant ar ger-se ken : Xinjiang eo anv ofisiel rannvro emren ar c’hornôg, un anv hag a dalvez "harzoù nevez". Evit pennadurezhioù Republik Pobl Sina, komz eus Turkestan ar Reter zo kement ha kaout ur prezeg disrannour.

## Notennoù

* ↑ Nouveau Dictionnaire Breton-Français, Roparz Hemon, 7vet embannadur, 1985, p. 822 [Turkestan].
# Turkey Tayac

Turkey Tayac a oa un indian piscataway hag un doktor dre louzoù. E anv gwir a oa Philip Sheridan Proctor. Ganet e oa e 1895 e Kontelezh Charles e Maryland. Turkey Tayac a oa hini diwezhañ da anavezout ar yezh piscataway. Kenlabouret en deus gant daou yezhour war an algonkeg, Ives Goddard ha Julian Granberry.
En em gannañ a reas e Bro-C'hall e-pad ar Brezel Bed Kentañ. Tost oa da vezañ lazhet gant gaz sezv. Kontañ a reas en doa en em louzaouet dre ar medisinerezh hengounel indian. Distroet e SUA e stourmas evit gwirioù an Indianed a-kerzh an ugentvet kantved.

## Daveoù

* Feest, Christian. "Nanticokes and Neighboring Tribes" in Handbook of North American Indians, Volume 15, 1978.
* Maryland Commission on Indian Affairs, Diskrivañ gant R. Christopher Goodwin, August 12, 1999.
* Maynor, Malinda. "Native American Identity in the Segregated South: The Indians of Robeson County, North Carolina, 1872-1956." Doctoral Dissertation. Chapel Hill: Skol-Veur Norzhkarolina, 2005.
* Rountree, Helen C. Pocahontas's People: The Powhatan Indians of Virginia through Four Centuries. Norman: University of Oklahoma Press, 1990.
* Rountree, Helen C. ha Thomas E. Davidson. Eastern Shore Indians of Virginia and Maryland. Charlottesville: University of Virginia Press, 1997.
* Tayac, Gabrielle. "Stolen Spirits," in Contemporary Issues in American Indian Studies, embannet gant Dane Morrison. Lang Publishers, 1997.
* ______. "To Speak with One Voice: Supra-Tribal American Indian Collective Identity Incorporation among the Piscataway, 1500-1998." Doctoral Dissertation. Cambridge, MA: Skol-Veur Harvard, 1999.
* ______. "Keeping the Original Instructions," in Native Universe, embannet gant Clifford Trafzer ha Gerald McMaster. Washington, DC: National Geographic ha National Museum of the American Indian, 2004.
* ______. "We Rise, We Fall, We Rise," in Smithsonian Magazine, Gwengolo 2004.
* ______. "From the Deep," in New Tribe, New York, embannet gant Gerald McMaster. Washington, DC: National Museum of the American Indian, 2005.
* ______.Oral & Documented history of the Southern Maryland Outcase, [ Allie Dragoni ] 2003

## Liammoù diavaez

* Pajenn degemer ar vroad piscataway
* http://www.newadvent.org/cathen/12114a.htm
* https://web.archive.org/web/20070928000713/http://www.somdnews.com/stories/082907/indylet183859_32113.shtml Lizher an Doktor R. Christopher Goodwin d'an Maryland Independent
# Turkmenistan

Türkmenistan Jumhuriyäti Republik Turkmenistan :
| (Banniel Turkmenistan) (Ardamezioù Turkmenistan) ||
| Sturienn vroadel: hini ebet ||
| Yezh ofisiel | Turkmeneg |
| Kêr-benn | Achgabat |
| Kêr vrasañ | Achgabat |
| Prezidant | Serdar Berdimuhammedow |
| Gorread | 488 100 km² |
| Poblañs (2005) - Stankter | 4 952 081 a annezidi 10 annezad/km² |
| Dizalc'h | 27 a viz Here, 1991 |
| Moneiz | Manat turkmen (TMM) |
| Eur - hañv (DST) | UTC +5 UTC +6 |
| Kan broadel | Garaşsyz, bitarap, Türkmenistanyň döwlet gimni |
| Kod kenrouedad | .tm |
| Kod pellgomz | +993 |
Turkmenistan (e turkmeneg: Türkmenistan) a zo ur riez eus Azia ar C'hreiz.
Afghanistan • Arabia Saoudat • Armenia$^2$ • Azerbaidjan$^1$ • Bahrein • Bangladesh • Bhoutan • Brunei • Egipt$^3$ • Emirelezhioù Arab Unanet • Filipinez • India • Indonezia$^5$ • Iran • Iraq • Israel • Japan • Jordania • Jorjia$^1$ • Kambodja • Kazac'hstan$^1$ • Kiprenez$^2$ • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia$^1$ • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter$^4$ • Turkia$^1$ • Turkmenistan • Viêt Nam • Yemen
Stadoù ha n'int ket anavezet: Nagorno-Karabac'h$^2$
Tiriadoù gant ur statud ispisial: Hong Kong • Makao • Palestina
Armenia • Azerbaidjan • Belarus • Kazac'hstan • Kirgizstan • Moldova • Ouzbekistan • Rusia • Tadjikistan
Azerbaidjan • Kazac'hstan • Kirgizstan • Turkia • Turkmenistan • Ouzbekistan • Republik Turk Kiprenez an Norzh¹
# Turku

Turku (e finneg; Åbo e svedeg) zo ur gêr vras e Finland. Kêr-benn proviñs Finland ar C’hornôg eo. Ur gêr zivyezhek eo, ent-ofisiel, hag enni emañ ar skol-veur svedek nemeti zo e diavaez Sveden (Åbo Akademi). Sez arc’heskopti Finland zo e Turku ivez.

## Yezhoù

E 2005 e oa 174 868 den o chom e Turku, hag en o zouez e oa 89,1 % a finnegerien, 5,2 % a svedegerien ha 5,6 % a dud a gomze yezhoù all.

## Kêrioù gevellet

* Sant Petersbourg, Rusia, abaoe 1953
* Szeged, Hungaria, abaoe 1971
* Gdansk, Polonia, abaoe 1958
* Firenze, Italia, abaoe 1992
* Göteborg, Sveden, abaoe 1946
* Aarhus, Danmark, abaoe 1946
* Rostock, Alamagn, abaoe 1963
* Bergen, Norvegia, abaoe 1946
* Kolun, Alamagn, abaoe 1967
* Varna, Bulgaria, abaoe 1963
* Bratislava, Slovakia, abaoe 1976
* Constanţa, Roumania, abaoe 1963
* Tianjin, Sina, abaoe 2000
# Turkeg gagaozek balkanek

Ur yezh altaek eus ar skourr ar yezhoù turkek rik eo an turkeg gagaozek balkanek pe turkeg balkanek, komzet gant tro-dro da 331.000 den en holl e Turkia (Europa) (327.000 den e 1993), Gres ha kornôg Makedonia.
Seizh rannyezh ez eus:
* Gajoleg (gajol)
* Gerlovoeg (gerlovo)
* Karamanlieg (karamanli)
* Keuzeulbacheg (kyzylbash)
* Sourgoutcheg (surguch)
* Tozloukeg (tozluk)
* Touroukeg (yuruk pe gonyar)

## Gwelet ivez

* Yezhoù turkek ar su
* Yezhoù altaek
# Turkez

Un durkez zo ur benveg implijet da gregiñ en un dra bennak ha da sachañ warnañ, dreist-holl da dennañ tachoù ha poentennoù eus ar c'hoad, pe da droc'hañ orjal. Servij a ra ivez da zerc'hel un dra bennak re domm da vezañ dalc'het en dorn.
# Turleque

Turleque zo ur gumun e Spagn, e proviñs Toledo. 702 a dud a oa e 2023.
# Wattignies-la-Victoire

Kumunioù Frañs :
| Anv | Wattignies-la-Victoire |
| Skoed | |
| Lec'hiadur Wattignies-la-Victoire en Arondisamant Avesnes-sur-Helpe | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes des vallées de la Solre, de la Thure et de l'Helpe |
| Kanton | Maubeuge-Kreisteiz |
| Kod INSEE | 59649 |
| Kod-post | 59680 |
| Maer | Jean Lévêque |
| Amzer-gefridi | 2008-2014 |
| Gorread | 6,311 km² |
| Led | 50° 12' 05" Norzh |
| Hed | 04° 00' 48" Reter |
| Uhelder kreiz | ... m |
| Uhelder bihanañ | 147 m |
| Uhelder brasañ | 205 m |
| Poblañs hep kontoù doubl | 270 (2007) |
| Stankter | 43 a./km² |
| Lec'hienn ar gumun | |
Wattignies-la-Victoire a zo ur gumun eus departamant Norzh e Bro-C'hall.
* An ti-kêr

## Istor
### Dispac'h gall

* Monumant ar re varv en emgann
* Emgann Wattignies d'ar 16 a viz Here 1793.

## Monumantoù ha traoù heverk

* Iliz katolik Sainte Hiltrude
* An iliz katolik.

## Dave ha notennoù

* ↑ Cassini hag EBSSA
# Waunclunda

Waunclunda zo ur gêriadennig eus Sir Gaerfyrddin e mervent Kembre.